gemaect hadde en sculdich bleef doen hij sterf gedragen tot
groeten somen die zij bij declaracien overgaf en vortbewees
dat zij mits seken testamente gemaect bijden selven wilen
gheerde dat zij mechtich was derfgoede des selfs wilen
gheerts om de selve schout te betalen te mogen vcopen om
dat huen kynde dat zij vanden vors gheerde behouden heeft
tot mynden achterdeele mocht comen Soe is hue om
sbesten wille geconsenteert en dat bij consente claus van
stakenborchs huers brueeders en jans van coudenberghe huers
swagers oems huers vors kynts dat zij die vijfthien
scilde te xiiii stuvers tstuc die opder stat wissel van loven
ond jorise den hout dien dbeveel en last gegeven is
inde betalinge der voirs scult des vors wilen gheerts bekeert
sullen wordden Te weten aen janne lederbujl van bie vi
ryns guld janne van thienen van laken twee rgul xv
stuvs en eene ryns guld aen jacope edelhere in
afcoittingen van dien iiii rgil en viii st van waen en
cheynder pennewerd Actu in pleno consile cor roel willem
burgigrie et plaribus aliis de consilio oct ix
Item vranc braecmans barbier heeft gelooft voir hem en lode
wijcke wellens zijnen swager die jairlix hebben vier
mudden corens erflic aen divse goede des vors weduwen
gheerts wilen van coudenberghe dat de vors wed van
dien iiii mudden corens met eend betalingen aen hem
gestaen en vand vors lod daf ongepraempt blive cor eisd
Item laden dat op heden comen es bijden raide vander stat
gielis de roide bastart ingeseten van deser stat clachtelijc opdoende
hoe hij contrarie den rechte d selver stat en den gemeynen lant
rechte bescreven is geweest voir m gened hen raide ten
versueke gielis sroiden janssone oic igeseten van saken die
behoen ten beslichte van deser stat en bewinde der selver es
ptien van dien bij termijnacien vand stat dachbelekent te
compareren op in goensdaghe naestcomen voir den raide alhier